Mormon-skuespiller  i 

Som  bekendt  har  »The  Old  Vie  Theatre« 
spillet  »Hamlet«  på  Kronborg  i  august- 
september. Med  meget  stor  succes  og  ude- 
lukkende udsolgte  huse. 

En  af  skuespillerne  er  Bernard  Brown, 
velkendt  og  højt  estimeret  i  sit  hjemland. 
Han  var  flittig  gæst  til  nadvermøderne  i 
Nordsjælland  ward,  mens  gæstespillet  va- 
rede. Og  ved  faste-  og  vidnesbyrdmødet 
den  2.  september  bar  han  et  stærkt  og  sær- 
præget vidnesbyrd.  Ved  en  efterfølgende 
samtale  svarede  han  beredvilligt  på  vore 
spørgsmål: 

»Har  du  fundet  noget  'rotten  in  Den- 
mark'?« 

»Ikke  andet  end  vejret  -  som  bekendt 
måtte  vi  aflyse  prémieren  på  grund  af 
regn,  og  hele  den  første  uge  var  jeg  syge- 
meldt med  en  stærk  forkølelse.« 

Bror  Brown  og  hans  kone  (de  har  2 
børn)  blev  omvendt  til  evangeliet  for 
knapt  fem  år  siden.  Han  er  ældste  og  var 
tidligere  kvorumpræsident  i  sit  ward  i 
Southhampton  stav.  Wardet  er  for  nyligt 
blevet  delt,  så  nu  er  han  gruppeleder  i  en 
ny  gren. 

»Hvad  spiller  du  i  'Hamlet'?« 

»Ikke  een  men  hele  tre  roller.  For  det 
første  genfærdet  -  Hamlets  far.  For  det 
andet  1.  skuespiller,  og  for  det  tredie  Os- 
rick,  en  hofmand.« 

»Hvordan  bærer  man  sig  ad  med  at  væ- 
re skuespiller  og  en  god  SDH?  kommer 
der  ikke  konflikter  mellem  vore  standar- 
der og  de  forskellige  roller?« 

»Herren  gør  det  muligt,  når  man  selv 
gør  sig  umage  dermed.  Der  er  jo  sådan  no- 
get som  Visdomsordet,  men  endnu  har  jeg 
ikke  været  nødt  til  at  drikke  spiritus  eller 
ryge  på  scenen.  I  moderne  stykker  tillader 
jeg  mig  at  stryge  bandeord  og  lave  om  på 
for  vovede  replikker.  Men  på  den  anden 
side  hverken  kan  eller  vil  jeg  lave  en  per- 
son om  -  det  vil  ikke  være  rigtigt  at  spille 
en  rolle  som  f.eks.  Hitler  som  en  god  sid- 
ste dages  hellig  -  jeg  må  spille  ham  som 


»Hamlet« 


den  djævel,  han  var,  og  sådan  er  det  med 
alle  mine  roller  -  jeg  må  spille  dem  sådan, 
som  forfatteren  fremstiller  dem.« 

I  den  fortsatte  dialog  kom  Brown  ind 
på,  at  man  som  skuespiller  hele  tiden  må 
være  på  vagt  over  for  instruktører,  der 
prøver  at  lægge  vægt  på  og  fremhæve  ten- 
denser, som  tidligere  kun  blev  antydet,  og 
derved  gøre  klassiske  stykker  mere  vove- 
de, end  de  oprindeligt  var  tænkte  af  for- 
fatteren. »Her  kan  vi  enlige  SDH- 
skuespillere  som  jeg  selv  og  jeres  Eddie 
Karnil  gøre  en  virkelig  indsats  ved  at 
kæmpe  imod.« 

»Nu  spiller  du  i  'Hamlet'.  Er  der  nogle 
af  Shakespeares  kloge  ord,  som  især  har 
gjort  indtryk  på  dig?  Er  der  ét,  du  vil  cite- 
re?« 

»Der  er  mange  dejlige  ord  i  Shakespea- 
res stykker.  Hør  denne  replik  af  hofman- 
den Polonius  i  1.  akts  3.  scene:  'Men, 
fremfor  alt,  vær  sanddru  mod  dig  selv,  da 
følger  vist,  som  natten  følger  dag,  at  du 
kan  ikke  være  falsk  mod  nogen'«  (V. 
Østerbergs  oversættelse). 

Fru  Hansen  (fra  Australien,  sekretær  og 
den  egentlige,  praktiske  arrangør  af 
gæstespillet,  som  sidder  hos,  tilføjer:  »Og 
hvad  med  mit  yndlingscitat?  'De  venner, 
som  du  har,  hvis  valg  er  prøvet,  hag  dem 
med  stærke  stålbånd  til  din  sjæl«,  hvortil 
Brown  energisk  nikker  og  samtykker. 
»Men  hør  så  dette,«  siger  han,  »fra  4.  akts 

fjerde  scene,  sagt  af  Hamlet:  'Hvad  er  et 
menneske,  hvis  største  gode,  og  hvis  tids 
udbytte  er  søvn  og  æde?  kun  et  dyr.  Men 
han,  som  skabte  os  med  denne  vide  ånd, 
frem-  og  tilbageblikket,  gav  os  ikke  slig 
dygtighed  og  gud-lig  kløgt  til  ene  at  mugne 
ubrugt  i  os'«  (V.  Østerbergs  oversættelse). 
Og  fru  Hansen  svarer  straks  med  et  citat 


fra  5.  akts  2.  scene:  »Der  er  en  Gud,  som 
former  vore  mål,  hvordan  vi  end  ruhugger 
dem.« 

Efter  gæstespillet  på  Kronborg  tog 
gruppen  på  en  ganske  kort  ferie  i  England, 
hvorefter  turen  gik  til  Sverige  og  Finland, 
Det  fjerne  Østen  og  Australien. 

Jørgen  W.  Schmidt 


Jeg  har  hørt: 

Nye  plader  med  Tabernakelkoret. 
Dette  kor  på  375  stemmer  får  stillet  mange 
musikalske  opgaver  og  koret  og  dets  diri- 
gent formår  at  løse  dem  alle  næsten  per- 
fekt, og  de  gør  det  med  smittende  musika- 
litet. 

Den  første  af  de  plader  jeg  har  hørt  for- 
nylig er  -  set  med  danske  øjne  -  noget  spe- 
ciel. 

Den  hedder:  »Hail  to  the  Victors«  (Hyl- 
dest til  de  sejrende)  og  er  en  samling  af 
sange  fra  amerikanske  colleges  og  univer- 
siteter. 

Med  mindre  man  har  kendskab  til  de 
sange  der  er  forbundet  med  de  forskellige 
universiteter  er  denne  plade  nok  lavet  spe- 
cielt for  amerikanere.  Men  den  musikalske 
standard  er  som  sædvanlig  høj  og  der  er 
en  friskhed  og  en  sangglæde  som  virker 
smittende. 

Det  store  kor  kan  til  tider  være  en  tung 
opgave  at  flytte  men  her  er  spænstighed  i 
de  mange  marchagtige  sange,  der  bl.a.  er 
skrevet  for  at  opildne  studenterne  på 
sportspladsen. 

Hvis  du  ønsker  en  komplet  samling  af 
Tabernakelkorplader  og  hvis  du  også  øn- 
sker at  have  andre  sider  af  korets  virke  end 
den  rent  religiøse  i  din  pladesamling  kan 
du  trygt  købe  den. 

Den  anden  plade  jeg  har  hørt  er  »Book 
of  Mormon«,  et  oratorium  af  en  af  vore 
egne  komponister  Leroy  J.  Robertson,  en 
fremragende  amerikansk  komponist  der 
døde  i  1972. 


Var  »Hail  to  the  Victors«  special,  så  er 
denne  plade  det  også,  blot  på  en  anden 
måde. 

Emnet  er  kendt  af  enhver  sdh.,  det  er 
nemlig  Jesu  besøg  i  Amerika  sådan  som 
det  er  fortalt  i  Mormons  Bog  (teksten  fin- 
des forøvrigt  både  på  engelsk  og  dansk, 
idet  Dansk  Tabernakelkorselskab  har  for- 
mået grammofonselskabet  til  at  indlægge 
den  danske  tekst,  redigeret  af  bl.a.  Jørgen 
W.  Schmidt). 

Musikken  er  komponeret  i  vort  århundre- 
de (færdiggjort  i  1946-47),  og  værket  har 
været  sammenlignet  med  Håndels  Messi- 
as. Men  ligesom  Håndels  musik  er  noget 
man  skal  vænne  sig  til  således  er  det  også 
med  Robertsons.  Du  kan  ikke  nynne  med 
lige  med  det  samme.  Køb  pladen  og  lyt  til 
den  -  mange  gange  og  tænk  så  på  at  Ro- 
bertson havde  et  vidnesbyrd  om  evangeliet 
og  Mormons  Bog,  sådan  som  du  har  det. 
Det  er  simpelthen  en  dejlig  plade  med 
meget  musik,  et  velsyngende  kor,  en  Je- 
susstemme  der  er  velklingende  og  meget 
følt  sunget  af  Clayne  Robison.  Enhver 
mormon  bør  have  denne  plade  i  sin  plade- 
samling. Den  er  udsendt  med  en  hilsen  fra 
Dansk  Tabernakelkorselskab  i  anledning 
af  50  årsdagen  for  korets  medvirken  i  ver- 
dens længste  fortsatte  radioudsendelse: 
Music  and  the  Spoken  Word.  Tillykke  til 
pladeselskabet  for  at  have  udsendt  plader- 
ne, men  også  tillykke  til  Dansk  Taberna- 
kelkorselskab som  har  formået  at  gøre  sig 
gældende  på  så  smuk  en  måde. 

J.L. 

En  bemærkelsesværdig  cykeltur 


Som  en  gammel  cykleveteran,  vil  jeg  for- 
tælle jer  om  en  oplevelse  fra  en  cykletur. 

Jeg  så  i  Wardavisen  at  A.P.  ville  lave  en 
fælles  cykletur,  og  den  ide  syntes  jeg  var 
god,  så  jeg  steg  på  min  gamle  stålhest  og  i 
stiv  modvind  kørte  jeg  til  det  store 
»Bjerg«  i  Albertslund,  hvor  jeg  mødtes 
med  3  andre  familier  fra  wardet,  alle  med 
fuld  oppakning  d.v.s.  tasker,  børn  i  cykle- 
stolen  og  selvfølgelig  forskelligt  lappegrej 


mmm-  m 

og  cyklepumper,  så  efter  at  vi  havde  åbnet 
med  bøn,  var  vi  klar  til  afgang  og  det  blev 
alletiders  tur,  igennem  små  tuneller  og  ov- 
er små  broer  med  vandløb  og  ad  snoede 
veje,  gennem  en  skøn  natur.  Som  kom  der 
pludselig  en  stafet  fra  en  af  de  grupper  der 
dannede  bagtrop,  »stop«  blev  der  råbt, 
»vi  har  brug  for  lappegrej«,  så  der  blev  en 
lille  pause,  hvor  vi  fik  tid  til  at  hilse  på  et 
par  heste  som  vi  syntes  der  trængte  til  at  få 


en  lille  tot  græs,  og  der  blev  snuppet  et  par 
fotos,  så  var  vil  samlet  igen  og  turen  gik 
videre  på  grusveje  og  små  markveje  og  så 
nåede  vi  frem  til  Hersted  Høje,  landets 
største  kunstigt  skabte  høj  og  den  skulle  vi 
selvfølgelig  op  på,  der  var  langt  op  til  top- 
pen, men  sikken  en  udsigt  og  deroppe  fra 
kunne  vi  se  at  der  ved  foden  af  højen  gik 
nogle  store  køer,  det  viste  sig  at  da  vi  kom 
derned  at  det  var  de  berømte  skotske  høj- 
landskvæg,  de  er  så  langhårede  at  man 


næsten  ikke  kunne  få  øje  på  øjnene,  de  er 
så  hårdføre  at  de  går  ude  hele  året  rundt 
og  føder  deres  kalve  i  det  fri.  Men  nå  vi 
skulle  videre  på  vor  færd  og  der  var  en  der 
på  dette  tidspunkt  erkendte  at  næste  gang 
skulle  han  nok  have  en  bredere  saddel  på, 
af  hensyn  til  sit  eget  velbefindende. 

Det  begyndte  at  småregne  lidt  men  det 
virkede  kun  forfriskende,  så  vi  kom  hen  til 
en  stor  ridestald  som  vi  skulle  igennem, 
den  var  fyldt  med  dejlige  heste  som  trave- 
de rundt  derinde  med  små  ryttere  i  sadlen 
og  lidt  større  piger  trak  så  hesten  rundt  og 
der  kom  minsandten  en  af  vore  egne  søstre 
fra  kirken  trækkende  med  en  skønne  hest, 
som  iøvrigt  viste  at  være  hendes  egen. 

Men  vi  syntes  nu  at  regndråberne  kom 
med  lidt  for  tætte  mellemrum,  så  drog  vi 
hjemad  efter  en  tur  fyldt  med  mange 
skønne  indtryk  af  Vor  Herres  natur. 

Tak  for  en  dejlig  tur  med  hilsen 
fra  en  deltager 


Fuldtidsmissionærer  fra  Københavns  stav 


Når  en  missionær  udsendes  fra  et  ward,  er 
der  glæde  i  wardet.  Ikke  fordi  man  skal 
undvære  et  medlem  i  to  år  eller  fordi  mis- 
sionæren nu  skal  ud  og  prøve  sine  kræfter 
og  stå  på  egne  ben,  men  fordi  et  arbejde  er 
gennemført,  en  beslutning  er  taget,  en  sejr 
er  vundet. 

Mange  har  været  involveret  i  en  missio- 
nærs forberedelse:  vennerne  i  kirken,  læ- 
rerne i  Primary,  og  i  søndagsskolen,  vejle- 
derne i  præstedømmet  og  i  GUF,  og  ikke 
mindst  biskoppen  og  forældrene.  Men 
selvfølgelig  har  missionæren  selv  været  al- 
lermest involveret.  Det  har  krævet  diskus- 
sioner, overvejelser,  kampe,  studium  og 
bøn.  Men  ikke  kun  det.  Det  har  krævet  vi- 
ljestyrke og  praktisk  arbejde.  At  stå  op 
hver  morgen  tidligere  end  nødvendigt  for 
at  studere  skrifterne  er  ikke  altid  nemt.  Og 
at  arbejde  ihærdigt  for  at  tjene  penge  til 
sin  mission,  er  en  præstation.  Ingen  missi- 
onær udsendes,  før  han  selv  har  opsparet 
en  del  af  de  penge,  han  skal  bruge  på  sin 
mission.  De  forældre,  der  har  oprettet  en 
missionærsparebøsse  mens  børnene  var 
små,  har  hjulpet  den  vordende  missionær 
godt  på  vej . 

De  kampe,  der  skal  kæmpes  -  de  skuf- 
felser, der  mødes  -  de  glæder  og  uendelige, 
evige  velsignelser,  som  modtages  under  en 
mission,  får  vi  en  anelse  om,  når  vi  lytter 
til  den  hjemvendte  missionærs  vidnesbyrd 
og  beretninger.  Den  fulde  oplevelse  får 
kun  missionæren  selv. 

Vi  kan  gøre  noget,  mens  missionæren  er 
udsendt:  vi  kan  styrke  missionærerne,  der 
virker  i  vor  stav,  som  vi  gerne  vil  at  vore 
udsendte  missionærer  styrkes. 

Lad  mig  erindre  om,  at  hver  eneste  ung 
mand  i  kirken  bør  gennemføre  en  mission. 
Og  lad  hver  eneste  ung  kvinde,  som  føler 
sig  inspireret  dertil,  få  mulighed  for  at  ud- 
føre en  mission. 


Jeg  ønsker  alle  vore  missionærer  -  både 
dem,  der  er  udsendt  fra  staven,  og  dem, 
der  arbejder  i  staven  -  en  glædelig  jul  og  et 
velsignet  nytår,  idet  jeg  erindrer  jer  om,  at 
I  følger  Herrens  befaling:  »Gå  derfor  hen 
og  gør  alle  folkeslagene  til  mine  disciple, 
idet  I  døber  dem  i  Faderens  og  Sønnens  og 
Helligåndens  navn,  og  idet  I  lærer  dem  at 
holde  alt  det,  som  jeg  har  befalet  jer.  Og 
se,  jeg  er  med  jer  alle  dage  indtil  verdens 
ende.«  (Matt.  28:19-20) 

Henning  K.  Frederiksen 
stavspræsident 
Københavns  Stav. 


Udsendte  missionærer  pr.  15.  sept.  1979 


Aase  Kastberg  Hinrichsen 

udsendt  af  3.  W.  til  England  Birmingham 

Mission,  17.  juli  1979 

John  Korsgaard 

udsendt  af  3.  W.  til  England  Birmingham 
Mission,  15.  maj  1979 


Jan  Meilsøe 

udsendt  af  3.  W.  til  England  Bristol  Missi- 
on, 24.  april  1979 


Yvonne  Birgitte  Kofod 

udsendt  af  3.  W.  til  Philippines  Manila 

Mission,  3.  maj  1979 


Lars  Lundahl  Jensen 

udsendt  af  Nordsjællands  W.  til  England 

London  Mission,  12.  dec.  1978 

Birgit  Beenfeldt  Frederiksen 

udsendt  af  1.  W.  til  Uruguay  Montevideo 

Mission,  11.  sept.  1978 


Niels  Carl  Møller 

udsendt  til  England  Bristol  Mission  af  3. 
Ward,  25.  august  1978 


Svend  Aage  Rønnow  Lind  Andersen 
udsendt  af  3.  W.  til  England  Bristol  Missi- 
on, 19.  august  1978 


Jens  Hjarup  Andersen 

udsendt  af  Nordsjællland  W.  til  England 

Bristol  Mission,  31.  juli  1978 

Aage  Anders  Brock  Peder  Jepsen 

udsendt  af  1.  W.  til  Philippines  Davao  udsendt  af  3.  W.  til  Canada  Toronto  Mis- 
Mission,  august  1978  sion,  31.  oktober  1977 


Anna  Sørensen  Thomas  Ringheim 

udsendt  af  4.  W.  til  Philippines  Manila  udsendt  af  3.  W.  til  Paris  Frankrig  Missi- 
Mission,  7.  august  1978  on,  31.  oktober  1977.  (Mission  Francaise 

de  Paris) 

Alex  Estrup  Paaskesen 

udsendt  af  4.  Ward  til  Tyskland  Munchen 

Mission  27.  oktober  1977 


Fuldtidsmissionærer  fra  Aarhus  stav 


En  stavspræsident  har  intet  kærere  ansvar 
end  det  at  indsætte  og  afløse  fuldtidsmissi- 
onærer. 

At  følge  unge  mænd  forberede  sig  til  at 
kunne  modtage  deres  kaldelser,  at  se  dem 
modtage  deres  kaldelser  og  derefter  indvie 
to  år  af  deres  liv  i  Herren  Jesu  Kristi  tjene- 
ste, at  se  dem  komme  tilbage  som  modne 
mænd  i  besiddelse  af  åndelige  frugter  og 
høre  dem  aflægge  deres  beretning  for 
Præstedømmets  udøvende  komité  -  det 
styrker  mit  vidnesbyrd  om,  at  dette  virke- 
lig er  Jesu  Kristi  sande  kirke. 

Man  hører  ofte  mennesker  udenfor  vor 
kirke  bemærke,  at  disse  missionærer  da  er 
for  unge  til  at  kunne  belære  erfarne  men- 
nesker. En  sådan  tanke  har  vel  chance  for 
at  få  »logisk  ernæring«,  men  i  Herrens 
øjne  er  disse  udvalgte  ældster  ikke  for  un- 
ge. 

»Ær  med  din  velstand  Herren,  med  før- 
stegrøden af  al  din  avl«  (Ordsp.  3:9)  »Men 


søg  først  Guds  Rige  og  hans  retfærdighed, 
så  skal  alt  det  andet  gives  jer  i  tilgift« 
(Matt.  6:33). 

Disse  skriftsteder  lærer  os,  at  Herren 
ønsker,  at  vi  skal  lade  opbygningen  af 
Guds  Rige  på  Jorden  komme  i  første  ræk- 
ke, og  det  er  hvad  vore  unge  missionærer 
gør.  De  indvier  to  af  deres  allerbedste  år  til 
Herrens  tjeneste,  inden  de  etablerer  sig  i 
livet.  Missionærerne  får  i  deres  arbejde 
også  virkelig  brug  for  deres  ungdom,  styr- 
ke, begejstring  og  deres  evne  til  at  studere 
og  tilegne  sig  lærdom. 

Missionærarbejde  er  et  krævende  arbej- 
de, så  det  er  naturligt,  at  Herren  ønsker 
mennesker  i  den  bedste  alder  til  at  udføre 
denne  gerning. 

Til  gengæld  velsigner  Herren  missionæ- 
rer med  stærke  vidnesbyrd  og  med  en  rig 
åndelig  udvikling,  der  mere  end  noget  an- 
det vil  være  et  sikkert  fundament  for  at 
træffe  livets  betydningsfulde  valg. 

Under  præsident  Spencer  W.  Kimballs 
forvaltning  har  vi  fået  lov  til  at  se,  hvorle- 
des missionærarbejdet  skrider  frem  på  he- 
le jordens  overflade.  Det  er  et  sikkert  tegn 
på,  at  vi  lever  i  de  allersidste  tider.  »Og 
dette  evangelium  om  Riget  skal  prædikes 
over  hele  jorden  til  et  vidnesbyrd  for  alle 
folkeslagene;  og  så  skal  enden  komme« 
(Matt.  24:14). 

Kirken  er  nu  godt  etableret  i  lande  som 
Italien  og  Spanien  samt  i  næsten  alle  lande 
i  Sydamerika.  Denne  kendsgerning  ville 
have  været  svært  at  forestille  sig  for  bare 
25  år  siden.  Vi  ser  også  nu,  at  arbejdet  for- 
beredes for  landene  i  Afrika  samt  i  Asien. 
Der  er  virkelig  brug  for  flere  og  flere  mis- 
sionærer i  disse  sidste  dage. 

Det  er  dejligt  at  vide,  at  Herren  virkelig 
har  brug  for  os.  Vi  skal  arbejde  for,  at 
profetierne  i  de  hellige  skrifter  går  i  opfyl- 
delse, og  i  intet  kan  vi  sikre  vor  åndelig 
eksistens  bedre  i  denne  tvivlsomme  verden 
end  netop  ved  at  indvie  os  til  missionærar- 
bejde. 

I  Aarhus  Stav  har  vi  en  lille  »hær«  af 
stridsmænd,  der  i  deres  ungdom  har  valgt, 
at  lade  »tiden  stå  stille«  for  at  kunne  være 
helt  på  Herrens  side  i  deres  missionærger- 
ning. Vore  missionærer  er  pr.  15.  septem- 
ber 1979: 


Ældste  John  Hendriksen  fra  Aalborg 
Ward  -  tjener  i  England  Leeds  Mission 


Ældste  Torben  Engbjerg  fra  Aalborg 
Ward  -  tjener  i  England  London  Mission 


Ældste  Henrik  Darre  fra  Aalborg  Ward  - 
tjener  i  England  London  East  Mission 

Ældste  Torben  Jensen  fra  Horsens  Gren 
tjener  i  Norway  Oslo  Mission 


Ældste  Kim  Melchior  fra  Fredericia  Ward 
tjener  i  England  Bristol  Mission 


Ældste  Keith  Held  fra  Odense  Ward  -  tje- 
ner i  California  Anaheim  Mission 


Ældste  Karl-Henrik  Hansen  fra  Esbjerg- 
tjener  i  England  Bristol  Mission 


Ældste  Hans-Jørn  Sørensen  fra  Fredericia 
Ward  -  tjener  i  England  London  South 
Mission 

Ældste  Jan  Pedersen  fra  Esbjerg  Ward  - 
tjener  i  England  London  East  Mission 


For  20  år  siden  var  der  ikke  mange  med- 
lemmer af  Kirken  i  Danmark,  der  tog  på 
mission.  Dengang  overlod  man  dette  an- 
svar næsten  helt  til  de  amerikanske  missio- 
nærer. Så  længe  forholdene  var  sådan, 
havde  vi  i  Danmark  ikke  mulighed  for  vir- 
kelig udvikling. 

Nu  har  vi  to  stave  i  Danmark  og  det  er 
noget  helt  vitalt  for  os,  at  flere  og  flere  go- 
de unge  kommer  på  mission.  Vor  profet 
anmoder  os  om  at  få  flere  og  flere  gode 
unge  mænd  til  missionærarbejdet,  og  vi 
kan  kun  vise  vor  tro  ved  at  støtte  præsi- 
dent Kimball  i  dette  arbejde,  der  uden 
sammenligning  er  det  vigtigste  for  Kirken 
her  i  de  sidste  dage. 

Forældre,  biskopper,  grenspræsidenter 
og  hjemmelærer  er,  alle  må  søge  at  vejlede 
vor  unge  og  motivere  dem  til  at  forberede 
sig  til  at  tage  på  mission. 

Sådanne  forberedelser  overstås  ikke  fra 
dag  til  dag  eller  fra  uge  til  uge.  Det  bør 
være  en  udviklingsproces  igennem  barne- 
og  ungdomsårene.  I  en  sådan  proces  ind- 
går opsparing,  studium  og  tjenestegernin- 
ger for  andre. 


Seminarprogrammet  er  en  uvuderlig 
støtte  for  de  unge  under  denne  forberedel- 
se. Hvis  vi  får  mange  unge  med  i  vore  se- 
minarklasser, får  vi  mange  stærke  missio- 
nærer. Når  vi  får  mange  stærke  missionæ- 
rer, får  vi  i  fremtiden  mange  gode  ægte- 
mænd og  familiefædre  samt  stærke  og  ån- 
delige ledere  i  Kirken.  Fremtiden  for  Kir- 
ken og  for  verden  omkring  os  ligger  i  dette 
vidunderlige  arbejde. 

Lad  mig  ikke  undlade  at  nævne  en  stor 
forjættelse,  der  findes  i  L&P  15:6.  »Og  se 
nu  siger  jeg  dig,  at  det,  der  vil  være  til 
størst  gavn  for  dig,  vil  være  at  forkynde 
omvendelse  for  dette  folk,  så  at  du  kan 
bringe  sjæle  til  mig,  og  at  du  sammen  med 
dem  kan  nyde  hvilen  i  min  faders  rige.« 

Vi  kan  ikke  gøre  noget,  der  er  bedre  for 
andre  mennesker  og  vil  få  mere  betydning 
for  dem,  end  netop  det  at  hjælpe  dem  til 
at  modtage  evangeliet. 

Jeg  har  mange  gange  i  den  sidste  tid 
tænkt  på,  at  jeg  i  min  gerning  som  stav- 
spræsident  mangler  den  erfaring,  som  en 
fuldtidsmissionær  vil  få. 

Jeg  var  ikke  helt  ung,  da  jeg  blev  med- 
lem af  Kirken.  Derfor  fik  jeg  ikke  chan- 
cen. Men  der  gives  flere  chancer!  Ved  ge- 
neralkonferencen i  Salk  Lake  City  i  april 
1979  bad  præsident  Kimball  om  at  så 
mange  pensionerede  ægtepar  som  muligt 
vil  forberede  sig  til  at  tage  på  mission.  I 
missionærarbejdet  er  der  først  og  frem- 
mest brug  for  unge  mænd,  men  også  piger 
og  pensionere  ægtepar  kalder  profeten  på. 

Lad  mig  slutte  med  at  citere  Romerbre- 
vet, kapitel  10,  vers  14  og  15:  »Hvorledes 
skulle  de  nu  kunne  påkalde  ham,  som  de 
ikke  er  kommet  til  at  tro  på?  og  hvorledes 
skulle  de  kunne  tro  på  ham,  som  de  ikke 
har  hørt  om?  og  hvorledes  skulle  de  kunne 
høre,  uden  at  der  er  nogen  som  prædiker? 
og  hvorledes  skulle  nogen  kunne  prædike, 
hvis  ingen  sendes  ud?  som  der  står  skrevet: 
»Hvor  liflige  er  fodtrin  af  dem,  som  brin- 
ger glædesbud«. 

Knud  B.  Andersen 
stavspræsident,  Aarhus  stav. 

ET  JULEBUDSKAB 

Af  Theodore  M.  Burton 

Mens  dette  lille  budskab  bliver  skrevet,  begynder  dagene  at  blive 
kortere  og  nætterne  længere,  så  vi  ved,  at  vinteren  er  på  vej.  Med 
vinterens  komme  minder  det  os  om,  at  julen  og  det  nye  år  snart  vil 
være  over  os.  Vi  vil  så  få  travlt  med  selskaber  og  familieansvar,  der  vil 
optage  meget  af  vor  tid.  Vi  får  alle  så  travlt  med  denne  årstids  specielle 
opgaver,  at  vi  ofte  glemmer  julens  sande  betydning.  Vi  sidste  dages 
hellige  begår  ofte  den  fejtagelse  at  blive  lidt  kyniske  overfor  julen,  fordi 
vi  ved,  at  Jesus  Kristus  blev  født  om  foråret.  Vi  må  ikke  lade  denne 
kundskab  berøve  os  glæden  ved  at  fejre  julen  sammen  med  resten  af 
verden  og  prise  vor  Herre  og  Frelser.  Vi  bør  glæde  os  mere  over  at 
fejre  denne  dag  end  noget  andet  folk  på  jordens  overflade.  Hvis  det 
blot  var  praktisk,  ville  vi  fejre  hver  eneste  dag  som  en  påmindelse  om 
alt,  hvad  Jesus  gjorde  for  hver  eneste  af  os.  Det  er  en  tid  til  at  forny 
vor  tro,  og  med  et  nyt  års  komme  en  tid  til  at  styrke  vor  beslutning 
om  at  blive  mere  åndelige  i  dette  kommende  end  nogen  sinde  før. 
På  grund  af  sprogvanskeligheder,  og  især  dem,  der  opstår  ved  oversæt- 
telsen af  Den  hellige  Bibel,  bliver  vi  ofte  ledt  på  afveje.  Hvor  mange  af 
os  har  ikke  kritiseret  kroejeren,  fordi  han  afviste  Josef  og  Maria,  da  de 
kom  til  Jerusalem  efter  deres  lange  rejse  og  fandt,  at  der  ikke  var  plads 
til  dem  på  kroen.  Utallige  historier  er  blevet  skrevet  og  fortalt  om  den 
hjerteløse  kroejer,  der  viste  dem  bort,  så  verdens  Frelser  måtte  fødes  i 
en  stald.  Det  er  denne  samme  ånd  af  kritik  og  klagemål,  der  har  gjort 

verden,  hvori  vi  lever,  til  et  sted  med  et  splittet  folk.  Det  er  på  tide,  at 
vi  foretager  en  ny  selvransagelse. 

For  at  lære  sandheden  om  sådanne  spørgsmål  at  kende  trænger  vi  til 
at  vide  mere  om  Frelserens  fødsel.  De  fleste  af  os  glemmer,  at  de  be- 
retninger, der  er  givet  i  Det  nye  Testamente,  blev  skrevet  på  græsk  og 
oversat  til  vore  sprog  fra  denne  kilde.  På  græsk  er  ordet  KATALYMA 
oversat  til  kro.  Det  er  imidlertid  et  ord,  der  henviser  til  de  overnat- 
ningsmuligheder, der  var  til  rådighed  for  karavaner,  når  de  nåede 
byerne  og  havde  brug  for  et  sted  at  være.  KATALYMAen  bestod  af 
en  rektangulær  eller  firkantet  indhegning  med  rum  i  yderkanten,  hvori 
folk  kunne  sove.  Det  var  simple  rum,  hvis  åbning  vendte  ind  mod 
indhegningens  midtpunkt.  Der  var  ingen  døre  eller  gulve  i  rummene. 
Folk  spredte  tæpper  ud  på  jorden,  og  hvis  de  ønskede  privatliv,  hængte 
de  et  tæppe  op  for  at  dække  indgangen.  Man  tog  dyrene  med  ind  i 
indhegningen,  så  de  ville  være  beskyttet  imod  tyveri,  og  også  for  at  de 
ikke  skulle  forvilde  sig  bort.  Folk  i  den  nære  orient  er  meget  gæstfrie 
og  venlige.  De  ville  aldrig  vise  en  fremmed  bort,  men  ville  endog  invi- 
tere ham  ind  i  deres  eget  hjem,  hvis  der  var  plats.  Folk  lavede  mad  ude 
på  den  åbne  plads,  hvor  dyrene  var  anbragt,  og  naturligvis  var  der 
også  krybber,  hvor  de  kunne  fodre  pakdyrene,  der  sikkert  kun  bestod 
af  kameler,  heste  og  muligvis  kreaturer.  Det  er  ikke  sandsynligt,  at  der 
var  får  med  en  sådan  karavane. 

Husk,  at  Josef  og  Maria  havde  en  lang  rejse,  og  at  de  sikkert  først 
ankom  sent  til  Jerusalem.  I  mellemtiden  var  andre  kommet  til  disse 
kroer,  og  de  første,  der  ankom,  besatte  ét  af  rummene.  Hver  ny  kara- 
vane, der  ankom,  ville  besætte  ét  af  rummene.  Somme  tider  ville  ad- 
skillige nært  beslægtede  familier  besætte  et  enkelt  rum  for  at  kunne 
holde  varmen  og  glæde  sig  over  hinandens  selskab.  Ofte  kostede  det 
ikke  noget  at  bo  i  disse  rum,  og  vi  kan  forestille  os,  hvorledes  de,  der 
kom  til  Jerusalem  for  at  blive  skrevet  i  mandtal,  ville  strømme  til  de 
overnatningssteder,  der  fandtes.  Da  Josef  og  Maria  ankom,  var  rum- 
mene alle  fyldt  op,  og  de  gjorde  sikkert  det,  som  mange  andre  familier 
gjorde  den  gang  og  siden  har  gjort,  de  slog  lejr  i  det  fri  sammen  med 
de  andre,  der  kom  sent,  som  det  var  skik  dengang.  Derfor  var  det  ikke 
ugæstfrihed  eller  grusomhed  og  heller  ikke  selviskhed  fra  kroejernes 
side,  når  der  ikke  var  plads  til  alle,  der  ankom.  Det  var  ganske  enkelt 


den  naturlige  følge  af  overfyldte  tilstande.  Det  var  altså  under  disse 
omstændigheder,  at  Frelseren  blev  født  og  lagt  i  høet  i  én  af  krybber- 
ne, hvori  man  lagde  foder  til  dyrene  i  indhegningen. 
Det  er  sandt,  at  vor  Herre  ikke  blev  født  på  et  slot,  men  hans  fødsel  i 
KATALYMAen  eller  kroen  var  ikke  noget,  man  behøvede  at  se  på 
med  kritiske  øjne.  Denne  yderligere  kundskab  forklejner  ikke  Jesus 
Kristus,  og  den  formindsker  heller  ikke  vor  kærlighed  til  ham.  Den 
fjerner  derimod  den  uretfærdige  kritik,  der  har  været  rettet  mod  den 
ukendte  ejer  af  KATALYMAen,  hvor  Jesus  Kristus,  verdens  fremtidi- 
ge Frelser  og  Forløser  blev  født. 

I  den  samme  ånd,  som  vi  nærmer  os  julen  og  begyndelsen  af  et  nyt  år, 
opfordrer  jeg  da  hvert  af  kirkens  medlemmer  til  i  år  at  være  mindre 
kritisk  overfor  andre  end  nogen  sinde  før.  Vi  bør  huske  på,  at  ordet 
HELLIG,  som  vi  anvender  det  på  kirkens  medlemmer,  ikke  betyder 
fuldkommenhed,  men  et  menneske,  der  stræber  efter  at  opnå  fuldkom- 
menhed. Ingen  af  os  er  fejlfri.  Ingen  af  os  lever  et  fuldkomment  liv.  Vi 
har  allesammen  brug  for  at  forbedre  vore  tanker,  ord  og  handlinger. 
Vi  stræber  mod  fuldkommenhed  -  nogle  i  et  hurtigere  tempo  end  an- 
dre. Derfor  bør  vi,  når  vi  forbereder  os  til  julen,  huske  på 
nødvendigheden  af  at  blive  mere  betænksomme  og  hensynsfulde  over- 
for andre  og  mindre  tilbøjelige  til  at  kritisere  vor  familie  og  kirkens 
medlemmer,  især  dem,  der  er  blevet  udpeget  til  ledere. 
Selv  om  en  mand  er  blevet  udpeget  til  biskop  eller  stavspræsident, 
regionalrepræsentant  eller  generalautoritet,  gør  det  ham  ikke  fuldkom- 
men. Som  et  menneskeligt  væsen  har  han  det  samme  ansvar  for  at 
forbedre  sig  selv,  som  alle  andre  har.  En  udpegelse  til  en  sådan  stilling 
gør  ham  mere  fremtrædende  end  andre,  og  derfor  fristes  vi  ofte  til  at 
finde  fejl  hos  et  sådant  menneske,  der  gør  de  samme  fejltagelser  som 
andre  dødelige.  Vi  må  være  lige  så  tålmodige  med  vore  ledere,  som  vi 
er  med  hinanden.  Vi  bør  tænke  os  om  to  gange,  før  vi  kritiserer  dem 
og  beklager  os  over  dem.  Det  var  denne  splidens  ånd,  der  sårede  vor 
Herre  Jesus  Kristus  så  meget  og  var  årsag  til,  at  han  så  ofte  talte  om 
kærlighed.  Da  moderen  til  Jakob  og  Johannes  i  Mattæus  20:20-24  bad 
om  særlige  privilegier  for  sine  sønner,  blev  De  Tolv  meget  fortørnede 
på  dem.  I  vor  tid  har  Jesus  sagt  følgende  om  noget  sådant: 
Mine  disciple  fordum  søgte  at  finde  fejl  hos  hinanden  og  tilgav  ikke  hin- 

anden  af  hjertet,  og  af  denne  grund  blev  de  hjemsøgt  og  revset  hårdt. 
Derfor  siger  jeg  jer,  at  I  skal  tilgive  hinanden;  thi  den,  som  ikke  tilgiver 
sin  broder  hans  synder,  står  fordømt  for  Herren  ;  thi  på  ham  hviler  en 
større  synd. 
L&P  64:8-9 

Det  er  ikke  med  urette,  at  Jesus  Kristus  er  kendt  som  kærlighedens 
Gud.  Hvis  vi  tilbeder  ham,  bør  vi  være  villige  til  at  gøre,  hvad  han 
beder  os  om  og  blive  sande  fredsstiftere  i  verden. 
Kære  søskende,  jeg  føler,  at  vi  står  på  tærsklen  til  et  fantastisk  gen- 
nembrud i  Europa.  Jeg  kan  mærke,  at  Herrens  Ånd  arbejder  blandt 
disse  nationer.  Der  ef  i  hundredtusindvis  af  gode  mennesker  her,  der 
blot  er  blevet  holdt  borte  fra  sandheden,  fordi  de  ikke  ved,  hvor  de 
kan  finde  den.  (L&P  123:12)  Når  sidste  dages  hellige  medlemmer  af 
kirken  arbejder  sammen  med  missionærerne  på  at  opbygge  venskaber 
med  familier,  undervise  dem  og  bringe  dem  ind  i  fællesskabet,  vil  kir- 
kens medlemstal  vokse  hudigt.  Satan  ved  dette  og  gør  alt,  hvad  han 
kan  for  at  forhindre  det.  Jeg  tror  ikke,  han  vil  angribe  kirken  udefra. 
Han  har  opdaget,  at  angreb  udefra  kun  styrker  os  og  får  flere  menne- 
sker til  at  undersøge  kirken  for  at  finde  ud  af,  om  beskyldningerne 
imod  os  er  sande.  Når  de  opdager,  at  de  er  falske,  vil  de  undersøge 
kirken  endnu  mere  og  slutte  sig  til  rækkerne  af  dem,  der  elsker  og 
tjener  Herren. 

Hvad  Satan  vil  gøre  for  at  ødelægge  kirken,  er  at  bore  indefra  -  som 
en  orm,  der  ødelægger  et  dejligt  æble  indefra  og  gør  det  uspiseligt. 
Dette  prøver  han  på  at  gøre  ved  at  få  os  til  at  kritisere  hinanden  og 
især  vore  ledere.  Hvis  han  kan  skabe  splid  og  uenighed  i  kirken,  kan 
han  ødelægge  den  indefra.  Lad  os  derfor  fra  dette  øjeblik  beslutte  os  til 
her  ved  juletid  og  i  det  kommende  år  at  skærpe  vore  bestræbelser  for 
at  elske  hinanden.  Når  vi  fristes  til  at  finde  fejl  hos  andre,  så  lad  os 
beslutte  os  til  at  være  fredsstiftere.  Lad  os  passe  vor  egen  udvikling  og 
blive  venligere,  mere  betænksomme  overfor  andre,  ærligere  og  mere 
retskafne,  og  lad  os  se  efter  det  gode  i  andre  mennesker  i  stedet  for  at 
se  efter  det  dårlige.  Lad  os  huske  den  lektie,  KATALYMAen  gav  os, 
og  undgå  at  kritisere  andre  eller  beklage  os  over  dem.  Lad  os  beslutte 
os  til  at  lære  os  selv  bedre  at  kende,  så  vi  kan  nå  den  grad  af  fuldkom- 
menhed, som  alle  sidste  dages  hellige  stræber  efter. 


